Document ID: /roh_data/filtered/Billingualer_Corpus_interleaved-de-rm.jsonl.gz/1657

This is a text translated from German to Rumantsch Grischun.
Referendum gegen die Bündner NFA zustande gekommen

Das Referendum gegen den Beschluss des Grossen Rates über die Neugestaltung des Finanzausgleichs und der Aufgabenteilung zwischen Kanton und Gemeinden (Bündner NFA) vom 15. Juni 2009 ist mit 6'460 gültigen Unterschriften zustande gekommen. Wegen hängiger Beschwerden beim Verwaltungsgericht kann die Abstimmung nicht wie ursprünglich vorgesehen am 29. November 2009 stattfinden. Die Regierung wird den Termin für die Volksabstimmung über diese Vorlage zu einem späteren Zeitpunkt festlegen.

Die Nachzählung der Unterschriften auf den eingereichten bescheinigten Unterschriftenlisten durch die Standeskanzlei ergab eine kleine Differenz zu den Angaben des Referendumskomitees.

Keine kantonalen Abstimmungsvorlagen am 29. November 2009

Die Bündner Regierung hat davon Kenntnis genommen, dass am Sonntag, 29. November 2009, der Bundesbeschluss vom 3. Oktober 2008 zur Schaffung einer Spezialfinanzierung für Aufgaben im Luftverkehr, die Volksinitiative vom 21. September 2007 "Für ein Verbot von Kriegsmaterial-Exporten" sowie die Volksinitiative vom 8. Juli 2008 "Gegen den Bau von Minaretten" als eidgenössische Vorlagen der Volksabstimmung unterbreitet werden. Kantonale Vorlagen gelangen keine zur Abstimmung.

Gremium: Regierung

Quelle: dt Standeskanzlei Graubünden

29.09.2009
Il referendum cunter la NGF grischuna è reussì

Il referendum cunter il conclus dal cussegl grond davart la nova concepziun da la gulivaziun da finanzas e da la repartiziun da las incumbensas tranter il chantun e las vischnancas (NGF grischuna) dals 15 da zercladur 2009 è reussì cun 6'460 suttascripziuns valaivlas. Perquai ch'i dat anc recurs pendents tar la dretgira administrativa, na po la votaziun betg avair lieu sco previs ils 29 da november 2009. La regenza vegn a fixar pli tard il termin per la votaziun dal pievel davart quest project.

La chanzlia chantunala ha verifitgà las suttascripziuns inoltradas sin las glistas da suttascripziuns attestadas; resultada è ina pitschna differenza cun las indicaziuns dal comité da referendum.

Nagins projects chantunals da votaziun ils 29 da november 2009

La regenza grischuna ha prendì enconuschientscha dal fatg ch'il conclus federal dals 3 d'october 2008 davart la creaziun d'ina finanziaziun speziala per incumbensas en il sectur dal traffic aviatic, che l'iniziativa dal pievel dals 21 da settember 2007 "per in scumond d'exportar material da guerra" sco er che l'iniziativa dal pievel dals 8 da fanadur 2008 "cunter la construcziun da minarets" vegnan suttamess sco projects federals a la votaziun dal pievel da dumengia, ils 29 da november 2009. A questa votaziun na vegnan suttamess nagins projects chantunals.

Gremi: regenza

Funtauna: rg chanzlia chantunala dal Grischun

29.09.2009